Android 14 er klar til OnePlus 11 5G

OnePlus er igen med helt fremme, når det kommer til integration af de nyeste udgaver af Android-styresystemet. Således meddeler de i dag, at Android 14 Beta 1 nu kan installeres på flagskibet OnePlus 11 5G. Det kan installeres gennem det såkaldte Developer Preview Program.

– Vi har i OnePlus arbejdet tæt sammen med Google for at kunne tilbyde vores signaturstyresystem – det Android-baserede, hurtige og gnidningsfrie OxygenOS – til vores brugere. Takket være samarbejdet med Google er vi derfor glade for i dag at kunne tilbyde en tidlig version af Android 14, siger Kinder Liu, præsident og COO for OnePlus.

De centrale temaer i denne seneste Android-udgave er beskyttelse af personlige oplysninger, sikkerhed, ydeevne, produktivitet og brugertilpasning. Styresystemet blev vist frem i aftes på Google I/O udviklerkonferencen.

Læs mere: OnePlus 11 5G anmeldelse.

Læs mere om, hvordan du kommer i gang med Android 14 Beta 1 på OnePlus 11 på OnePlus Commmunity. Men husk, at der er en beta-udgave og dermed ikke helt gennembagt. OnePlus fortæller om følgende problemer, som er verificeret i betaen, men der kan snildt være flere:

WLAN-fejl i visse scenarier.

Forbindelsen mislykkes ved casting til en tv-skærm.

Rød skærm ses, når der skiftes fra gæstetilstand til ejertilstand i visse scenarier.

Manuel forbindelse mislykkes, efter at telefonen er afbrudt fra tabletten.

WeChat-opkald ringer muligvis ikke med Bluetooth-headset.

Rød skærm blinker, når du opretter en ny kalender.

Skærmen fryser, når du tager billede med frontkameraet i WhatsApp.

Android 14 er klar til OnePlus 11 5G